Document ID: /roh_data/filtered/Bilingualer_Corpus_interleaved-it-rm.jsonl.gz/1256

This is a text translated from Italian to Rumantsch Grischun.
Il Governo vara il concetto di pedagogia specializzata dei Grigioni

Il Governo grigionese ha varato il concetto di pedagogia specializzata dei Grigioni del marzo 2007. Lo sviluppo del concetto si è reso necessario in seguito alla nuova impostazione della perequazione finanziaria e della ripartizione dei compiti tra Confederazione e Cantoni (NPC).

Con la NPC il settore dell'istruzione scolastica speciale passa interamente sotto la responsabilità dei Cantoni. I Cantoni devono perciò illustrare in concetti di pedagogia specializzata come intendono assumersi la loro responsabilità in questo settore. Nello sviluppo del concetto di pedagogia specializzata si è dovuto tenere conto in primo luogo degli interessi dei bambini interessati di scuola regolare e speciale, però anche delle prescrizioni poste a livello federale.

Nella fase di transizione 2008 - 2011, nel cosiddetto settore a bassa soglia (classi ridotte, logopedia, terapia contro la legastenia, ecc.) non cambia praticamente niente per gli enti scolastici (comuni standard). Per quanto riguarda tale settore, in questa fase si vogliono però fare esperienze con gli indennizzi forfettari ai comuni e alle regioni che partecipano nell'ambito di progetti pilota. Questi comuni rilevano il compito di garantire le offerte e il Cantone partecipa forfettariamente alle rispettive spese, sulla base del numero complessivo di allievi. Se i risultati dei progetti pilota saranno positivi, a partire dal 2011 il Cantone parteciperà soltanto con delle forfettarie all'offerta di base di pedagogia specializzata di tutti gli enti scolastici. Oggi l'assicurazione invalidità e il Cantone partecipano concretamente alle spese del singolo caso.

Nel settore ad alta soglia (insegnamento in scuole speciali), durante la fase transitoria dal 2008 al 2011 le offerte rimarranno garantite in forma di esternato, di internato e in forma integrativa. A questo scopo verranno gestiti centri di competenza di scuola speciale. Durante la fase transitoria, il finanziamento di questi centri di competenza e del Servizio ortopedagogico avverrà secondo la prassi attuale, sotto forma di copertura del disavanzo. In vista del periodo dopo il 2011, a partire dal 2008 accanto alla contabilità ordinaria del centro di competenza di scuola speciale e del Servizio ortopedagogico verranno allestite, per fare esperienza, contabilità parallele con sussidi cantonali forfettari. A partire dal 2011 le sovvenzioni cantonali dovranno se possibile essere versate soltanto sotto forma di forfettarie.

Le esperienze fatte tra il 2008 e il 2011 sia nel settore a bassa soglia che in quello ad alta soglia devono fornire al Dipartimento dell'educazione, cultura e protezione dell'ambiente indicazioni per ottimizzare i sistemi di finanziamento e permettere al Dipartimento di prevedere in modo relativamente affidabile i risultati del nuovo sistema. Gli istituti di scuola speciale coinvolti, nonché i comuni e le regioni devono conoscere per tempo quali sussidi possono attendersi al termine della fase transitoria, ossia a partire dal 2011, e con quali adeguamenti possono eventualmente ottimizzare la loro situazione.

Organo: Governo

Fonte: it Cancelleria dello Stato dei Grigioni

Data: 02.04.2007

La regenza relascha il concept per la scola speziala dal Grischun

La regenza grischuna ha relaschà il concept grischun da pedagogia speziala (concept per la scola speziala) dal mars 2007. Pervia da la nova concepziun da la gulivaziun da finanzas e da las incumbensas tranter la confederaziun ed ils chantuns (NGF) èsi stà necessari da sviluppar quest concept.

Cun la NGF ston ils chantuns surpigliar cumplainamain la responsabladad per il sectur da la scola speziala. Pervia da quai ston ils chantuns cumprovar en concepts per la scola speziala, co ch'els vulan ademplir lur responsabladad en quest sectur. Per sviluppar il concept per la scola speziala han en emprima lingia stuì vegnir resguardads ils interess dals uffants pertutgads en la scola regulara ed en la scola speziala, alura però er las directivas sin plaun federal.

Per las instituziuns ch'èn responsablas per la scola (vischnancas da standard) na sa mida - durant la fasa transitorica dals onns 2008 fin 2011 - praticamain nagut en l'usche-numnà sectur bass (classas pitschnas, logopedia, terapia da legastenia e.u.v.). Cun vischnancas e cun regiuns che sa participeschan en il senn da projects da pilot duain dentant vegnir rimnadas experientschas en il sectur bass durant questa fasa, e quai cun indemnisaziuns pauschalas. Questas vischnancas surpiglian l'incumbensa da garantir las purschidas ed il chantun sa participescha en moda pauschala als custs correspundents tenor il dumber total da scolaras e da scolars. A partir da l'onn 2011 duai il chantun - premess ch'ils resultats dal project da pilot sajan positivs - sa participar mo pli en moda pauschala vi da la purschida da basa da la pedagogia speziala da tut las instituziuns ch'èn responsablas per la scola. Actualmain sa participeschan l'assicuranza d'invaliditad ed il chantun vi dals custs dal cas singul concret.

Durant la fasa transitorica dals onns 2008 fin 2011 duain las purschidas en il sectur aut (instrucziun tras scolas spezialas) vegnir garantidas vinavant en furma externa, interna ed integrativa. Per quest intent vegnan manads centers da cumpetenza per la scola speziala. En la fasa transitorica vegnan finanziads ils centers da cumpetenza per la scola speziala ed il servetsch da pedagogia curativa tenor la pratica vertenta en il senn d'ina cuvrida dal deficit. Considerond il temp suenter l'onn 2011 vegnan fatgs - per rimnar experientschas, e quai ultra dal rendaquint ordinari dals centers da cumpetenza per la scola speziala e dal servetsch da pedagogia curativa - rendaquints parallels sin basa da contribuziuns chantunalas pauschalisadas. A partir da l'onn 2011 duai il subvenziunament da vart dal chantun vegnir fatg sche pussaivel mo pli en moda pauschalisada.

Las experientschas dal sectur bass e dal sectur aut che vegnan fatgas en la perioda dals onns 2008 fin 2011 duain dar infurmaziuns al departament d'educaziun, cultura e protecziun da l'ambient, per ch'el possia optimar ils sistems da finanziaziun e stgaffir la basa per pudair predir en moda relativamain precisa, quant ch'il sistem nov vegn a valair. Las instituziuns da las scolas spezialas involvidas sco er las vischnancas e las regiuns duain vegnir a savair ad ura cun tge contribuziuns ch'ellas pon far quint suenter la scadenza da la fasa transitorica, q.v.d. a partir da l'onn 2011, e cun tge adattaziuns ch'ellas pudessan eventualmain optimar lur situaziun.

Gremi: regenza

Funtauna: rg chanzlia chantunala dal Grischun

Data: 02.04.2007